
A felszabadítás teológiája: Oscar Romero és Gustavo Gutiérrez

Pályamunkámban azt vizsgálom, hogy Oscar Romero salvadori érsek a felszabadítás teológia követőjének tekinthető-e. Romero magát sosem tekintette e teológiai irányzat követőjének, jóllehet homíliáiban, pásztori leveleiben és más ránk maradt írásaiban sok hasonlóságot fedezhetünk fel Gustavo Gutiérrez, a felszabadítás teológia atyjának gondolataival, viszont több jelentős ponton eltéréseket is. Kutatásom során Romero érsek homíliáin, pásztori levelin és naplóján keresztül vizsgáltam teológiai gondolkodását, illetve összehasonlítottam Gutierrez A felszabadítás teológiája című munkájával és a Hittani Kongregáció Liberatus Nuntius kezdetű instrukciójával.



